CELEX: C2007/095/39
Language: sl
Date: 2007-04-28 00:00:00
Title: Zadeva C-88/07: Tožba, vložena 15. februarja 2007 — Komisija Evropskih skupnosti proti Kraljevini Španiji

28.4.2007   
            
            
               SL
            
            
               Uradni list Evropske unije
            
            
               C 95/22
            
         Tožba, vložena 15. februarja 2007 — Komisija Evropskih skupnosti proti Kraljevini Španiji
   (Zadeva C-88/07)
   (2007/C 95/39)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: S. Pardo Quintillán in A. Alcover San Pedro, zastopnika)
   
      Tožena stranka: Kraljevina Španija
   Predlogi tožeče stranke:
   
               —
            
            
               Naj se ugotovi, da Kraljevina Španija s tem, ko je, v skladu z upravno prakso umikanja proizvodov, ki vsebujejo rastlinske vrste, ki niso naštete v prilogi ministrske odredbe z dne 3. oktobra 1973, ker se štejejo za zdravila, s katerimi se trguje brez ustreznega dovoljenja, s trga umaknila pomembno število proizvodov, narejenih na osnovi iz rastlinskih vrst, ki so bili zakonito proizvedeni in/ali dani v promet v drugi državni članici, in ker o izvršitvi tega ukrepa ni obvestila Komisije, ni izpolnila obveznosti iz členov 28 in 30 ES ter členov 1 in 4 iz Odločbe št. 3052/95/ES (1);
            
         
               —
            
            
               Naj se Kraljevini Španiji naloži plačilo stroškov.
            
         Tožbeni razlogi in bistvene trditve
   Komisija ocenjuje, da Kraljevina Španija, s tem, ko je, v skladu z upravno prakso, ki šteje za zdravilo (in s tem zanj zahteva pridobitev ustreznega dovoljenja), vse proizvode, ki vsebujejo rastlinske vrste, ki niso naštete v prilogi ministrskega odredbe z dne 3. oktobra 1973, s trga umaknila proizvode, narejene iż rastlinske osnove, ki so bili zakonito proizvedeni in/ali dani v promet v drugi državni članici, in ker Komisiji ni sporočila ukrepov, sprejetih za umik zadevnih proizvodov s trga, v roku 45 dni od njihovega sprejetja, ni izpolnila obveznosti iz členov 28 in 30 ES ter členov 1 in 4 Odločbe št. 3052/95/ES.
   
      (1)  Odločba št. 3052/95/ES Evropskega parlamenta in Sveta z dne 13. decembra 1995 o vzpostavitvi postopka izmenjave informacij o nacionalnih ukrepih, ki odstopajo od načela prostega pretoka blaga v Skupnosti (UL L 321, str. 1).